Моцны ўдар па інстытуце царквы ўлады нанеслі ў 1922 годзе, калі правялі кампанію па адабранні царкоўных каштоўнасцяў. Быў нават выдадзены архіпастырскі зварот епіскапа Мінскага і Тураўскага Мелхіседэка, у якім гаварылася, што здадзеныя царкоўныя каштоўнасці пойдуць на закупку спажывецкіх тавараў для дапамогі галодным. Гэтая мера была разлічана на тое, каб аслабіць уплыў царквы ў грамадстве.